ai4bharat/Pralekha huggingface dataset:
રસાયણ અને ખાતર મંત્રાલય
ઇન્ડિયન પોટાશ લિમિટેડે પીએમ કેર્સ ફંડમાં રૂ. 5 કરોડનુ દાન આપતાં ફર્ટિલાઈઝર ક્ષેત્રનાં જાહેર એકમોનુ કુલ યોગદાન રૂ. 32 કરોડ થયું
શ્રી ગૌડાએ નેશનલ ફર્ટિલાઈઝર લિમિટેડ અને ફર્ટિલાઈઝર એન્ડ કેમિકલ્સ ત્રાવણકોર લિમિટેડના કર્મચારીઓની એક દિવસનુ વેતન આપવા બદલ પ્રશંસા કરી
કેમિકલ અને ફર્ટિલાઈઝર મંત્રાલય હેઠળના ફર્ટિલાઈઝર વિભાગના એક જાહેર ક્ષેત્રના એકમ ઇન્ડિયન પોયાશ લિમિટેડે  પ્રધાનમંત્રીના સિટીઝન આસિસ્ટન્સ એન્ડ રિલિફ ઇન ઈમરજન્સી સિચ્યુએશન ફંડ માં રૂ. 5 કરોડનુ યોગદાન આપીને સરકારની કોરોના મહામારી સામેની લડતના પ્રયાસોને સહયોગ આપ્યો છે. આ દાન સાથે ફર્ટિલાઈઝર ક્ષેત્રનાં જાહેર એકમોનું યોગદાન રૂ. 32 કરોડ થયું છે.
ઇન્ડિયન પોયાશ લિમિટેડ ના યોગદાનની પ્રશંસા કરતાં શ્રી ગૈડાએ ટ્વીટ કરી જણાવ્યું હતું કે આનાથી કોરોનાવાયરસ ફાટી નીકળ્યા પછી ભારત સરકાર મારફતે હાથ ધરવામાં આવેલા રાહત કાર્યોને બળ બનશે તથા તેને સહયોગ પ્રાપ્ત થશે.
બે અલગ અલગ ટ્વીટ કરી મંત્રીશ્રીએ ફર્ટિલાઈઝર ક્ષેત્રનાં જાહેર એકમો, નેશનલ ફર્ટિલાઈઝર લિમિટેડ  અને ફર્ટિલાઈઝર એન્ડ કેમિકલ્સ ત્રાવણકોર લિમિટેડ ના કર્મચારીઓનુ એક દિવસનુ વેતન અનુક્રમે રૂ. 88 લાખ અને રૂ. 50 લાખ આપવા બદલ પ્રશંસા કરી હતી.
ફર્ટિલાઈઝર ક્ષેત્રનાં ઈફકો, ક્રિભકો અને એનએફએલ-કિસાન જેવાં અન્ય એકમોએ પણ પીએમ કેર્સ ફંડમાં રૂ. 27 કરોડથી વધુ રકમનુ યોગદાન આપ્યું છે. શ્રી ગૈડાએ તેમના મંત્રાલય હેઠળનાં તમામ નફો કરતાં એકમોને તેમના સીએસઆર ફંડનો હિસ્સો પીએમ કેર્સ ફંડમાં દાન કરવા માટે અનુરોધ કર્યો છે. જાહેર ક્ષેત્રનાં તમામ એકમોના ચેરમેન અને મેનેજીંગ ડિરેકટરોને મોકલેલા એક પત્રમાં શ્રી ગૈડાએ જણાવ્યું હતુ કે ભારત સરકાર કોરોનાવાયરસનો પ્રસાર અટકાવવા માટે શક્ય તમામ પગલાં લઈ રહી છે, આમ છતાં, જાહેર આરોગ્યની આટલી વ્યાપક સ્થિતિ માટે સમાજના તમામ વર્ગોના સંયુક્ત પ્રયાસો વડે યોગદાન આપે તે જરૂરી બન્યુ હોવાથી હું આપ તમામને તમારા સીએસઆર બજેટમાંથી શક્ય તેટલી મહત્તમ રકમ પીએમ કેર્સ ભંડોળમાં આપવા અનુરોધ કરૂ છું.
તેમણે જણાવ્યું હતું કે ભારત સરકારે કોરોનાવાયરસ મહામારી જેવી તાકીદની પરિસ્થિતિમાં અથવા તો અન્ય પીડાદાયક પરિસ્થિતિમાં સહાય આપી શકાય તેવા પ્રાથમિક ઉદ્દેશથી પીએમ કેર્સ ફંડની રચના કરી છે. અને કોર્પોરેટ બાબતોના મંત્રાલયે એવી સ્પષ્ટતા કરી દીધી છે કે આ ફંડમાં અપાયેલુ યોગદાન કંપનીઓના કાયદા 2013 હેઠળ સીએસઆર ખર્ચ તરીકે માન્ય ગણાશે.
GP/RP
(Visitor Counter : 129
પ્રધાનમંત્રીનું કાર્યાલય
પ્રધાનમંત્રીએ શ્રી સી. રાજગોપાલાચારીને તેમની જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ શ્રી સી. રાજગોપાલાચારીને તેમની જયંતી પર શ્રદ્ધાંજલિ આપી છે.
ટ્વીટ્સની શ્રેણીમાં, પ્રધાનમંત્રીએ કહ્યું;
"શ્રી સી. રાજગોપાલાચારીને તેમની જયંતી પર શ્રદ્ધાંજલિ. તેમને સ્વતંત્રતા સંગ્રામ, વહીવટી અને બૌદ્ધિક પરાક્રમમાં તેમના યોગદાન માટે યાદ કરવામાં આવે છે.
રાજાજીએ ગવર્નર જનરલ તરીકે શપથ લીધાની એક ઝલક અને તેમને ભારત રત્ન એનાયત કરવાના પ્રસંગ શેર કર્યા. https://t.co/psAnq7i9bo
રાજાજી વ્યાપકપણે પ્રશંસનીય રાજનેતા હતા. તેમના સૌથી પ્રખર શુભેચ્છકોમાંના એક સરદાર પટેલ હતા.
અહીં સરદાર પટેલે રાજાજીને લખેલા પત્રનો એક ભાગ છે કે જ્યારે તેમણે ભારતના ગવર્નર જનરલ તરીકેનો પદભાર સંભાળ્યો હતો. https://t.co/FN2N2FNAs6"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કહ્યું સંસદનું આ સત્ર દેશ માટે નવા દસકાના ઉજ્જવળ ભવિષ્યનો પાયો નાખનારું બનવું જોઇએ
સાંસદોને આર્થિક વિકાસ અને લોકોના સશક્તીકરણ પર ધ્યાન કેન્દ્રિત કરવા જણાવ્યું
પ્રધાનમંત્રી શ્રી નરેન્દ્ર મોદીએ સંસદસભ્યોને દેશ માટે નવા દસકાના ઉજ્જવળ ભવિષ્યનો પાયો નાખવા માટે કાર્ય કરવા જણાવ્યું.
સંસદના બજેટ સત્રની શરૂઆત પૂર્વે આજે મીડિયાને સંબોધન કરતા પ્રધાનમંત્રીએ દેશની આર્થિક સમસ્યાઓ અને હાલની વૈશ્વિક આર્થિક સ્થિતિનો સૌથી વધુ લાભ ભારતને કઇ રીતે મળી શકે તેની વિસ્તૃત ચર્ચા કરવા માટે આવકાર આપ્યો હતો.
પ્રધાનમંત્રીએ જણાવ્યું હતું કે, “આ સત્રમાં આર્થિક વિષયોની ચર્ચા પર આપણુ ધ્યાન કેન્દ્રિત રહેશે. વૈશ્વિક આર્થિક સ્થિતિઓના સંદર્ભમાં ભારત કેવી રીતે આ પરિસ્થિતિઓનો લાભ ઉઠાવી શકે છે. આપણી આર્થિક ગતિવિધિઓને વધુ મજબૂત બનાવતા વૈશ્વિક પરિવેશનો સૌથી વધુ લાભ ભારતને મળે તે પણ આપણે જોવું જોઈએ.”
સંસદના બંને સદનોમાં સમૃદ્ધ ચર્ચાનું આહ્વાન કરતા પ્રધાનમંત્રીએ જણાવ્યું હતું કે આપણે લોકોના સશક્તીકરણ બાબતે પણ ધ્યાન આપવું જોઇએ.
એમણે જણાવ્યું હતુ કે, “અમારી સરકારની ઓળખ પીડિતોને, શોષિતને, વંચિતોને, મહિલાઓને સશક્ત કરનારી સરકાર તરીકેની રહી છે. આ દસકામાં પણ અમારું આ દિશામાં બળ રહેશે અને હું ઈચ્છું છું કે બંને સત્રોમાં આર્થિક વિષયો પર, લોકોના સશક્તીકરણ પર ખૂબ વ્યાપાક ચર્ચા થાય, વધુ સારી ચર્ચા થાય, દિવસે-દિવસે આપણી ચર્ચાનું સ્તર વધુ સમૃદ્ધ થતું રહે.”
SD/DS/RP
(Visitor Counter : 135
પ્રધાનમંત્રીનું કાર્યાલય
પ્રધાનમંત્રીએ સિંધુદુર્ગના ચિપી એરપોર્ટ અને મુંબઈ વચ્ચેની ફ્લાઈટ સેવા શરૂ થવા અંગે ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ કહ્યું હતું કે સિંધુદુર્ગના ચિપી એરપોર્ટ અને મુંબઈ વચ્ચે શરૂ થયેલી નવી ફ્લાઈટ સેવાથી પ્રવાસનને વેગ આપશે અને પ્રદેશમાં કનેક્ટિવિટી વધશે.
નાગરિક ઉડ્ડયન મંત્રી શ્રી જ્યોતિરાદિત્ય સિંઘિયાના ટ્વીટને ટાંકીને પ્રધાનમંત્રીએ ટ્વીટ કર્યુઃ
“કોંકણ પ્રદેશના અદભૂત લોકો માટે આજે ખાસ દિવસ છે અને આનાથી ખરેખર કનેક્ટિવિટી અને પ્રવાસનને વેગ મળશે.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીનું પ્રગતિ મારફતે આદાનપ્રદાન
પ્રધાનમંત્રી શ્રી નરેન્દ્ર મોદીએ આજે અતિ-સક્રિય શાસન અને સમયસર અમલીકરણ માટે આઇસીટી આધારિત મલ્ટિ-મોડલ પ્લેટફોર્મ પ્રગતિ મારફતે વીસમા આદાનપ્રદાનની અધ્યક્ષતા કરી હતી.
પ્રધાનમંત્રીએ ઉત્તર-પૂર્વનાં રાજ્યોમાં પૂર અને અન્ય કુદરતી આફતોને કારણે ઊભી થયેલી સ્થિતિની સમીક્ષા સાથે બેઠકની શરૂઆત કરી હતી. તેમણે રાજ્યોને કેન્દ્ર સરકાર તરફથી શક્ય તમામ મદદની ખાતરી આપી હતી.
પ્રધાનમંત્રીએ તમામ મુખ્ય સચિવોને જીએસટી વ્યવસ્થા હેઠળ તમામ વેપારીઓની નોંધણી સુનિશ્ચિત કરવા અને આ કામગીરી 15 ઓગસ્ટ અગાઉ પૂર્ણ કરવા ઝડપથી કામગીરી કરવા વિનંતી કરી હતી.
પ્રધાનમંત્રીએ સીપીડબલ્યુડી અને ડિરેક્ટોરેટ ઓફ એસ્ટેટ્સ સાથે સંબંધિત ફરિયાદોનાં સંચાલન અને નિવારણની પ્રગતિની સમીક્ષા કરી હતી. તેમણે શહેરી વિકાસ મંત્રાલયને આ કામગીરી પર સંવેદનશીલતા સાથે નજર રાખવા જણાવ્યું હતું. તેમણે સીપીડબલ્યુડીને સરકારી ઇ-માર્કેટપ્લેસ  પ્લેટફોર્મ પર આવવા તમામ વિક્રેતાઓને પ્રોત્સાહન આપવાની અપીલ કરી હતી.
પ્રધાનમંત્રીએ મહારાષ્ટ્ર, કર્ણાટક, આંધ્રપ્રદેશ, તમિલનાડુ, પશ્ચિમ બંગાળ, ઓડિશા, ઉત્તરપ્રદેશ, ઉત્તરાખંડ, હિમાચલપ્રદેશ અને અરુણાચલ પ્રદેશ સહિત કેટલાંક રાજ્યોમાં રેલવે, રોડ અને પેટ્રોલીયમ સેક્ટરમાં આવશ્યક અને લાંબા સમયથી વિલંબિત માળખાગત પ્રોજેક્ટ્સની પ્રગતિની સમીક્ષા પણ કરી હતી. આજે ચેન્નાઈ બીચ-કોરુક્કુપેટની ત્રીજી લાઇન અને ચેન્નાઈ બીચ-અટ્ટિપટ્ટુની ચોથી લાઇન, હાવરા-અમ્ટા-ચંપાડંગાની નવી બ્રોડ ગેજ લાઇન, વારાણસી બાયપાસનું ફોર-લેનિંગ, રાષ્ટ્રીય રાજમાર્ગ-58નો મુઝફ્ફરનજર-હરિદ્વારનું ફોર-લેનિંગ વગેરે પ્રોજેક્ટ્સની સમીક્ષા કરી હતી. આજે સમીક્ષા થયેલા કેટલાંક પ્રોજેક્ટ્સ દાયકાઓથી વિલંબિત છે અને એક પ્રોજેક્ટ તો ચાર દાયકાથી આગળ વધ્યો નથી એ નોંધ લઈને પ્રધાનમંત્રીએ તમામ મુખ્ય સચિવોને વિલંબ ટાળવા શક્ય તમામ પગલાં લેવા અને તેનાં પરિણામે ખર્ચમાં વધારો બચાવવા વિનંતી કરી હતી. તેમણે આ પ્રકારનાં માળખાગત પ્રોજેક્ટ્સનો ઝડપથી અમલ કરવા ભાર પણ મૂક્યો હતો.
પ્રધાનમંત્રીએ પ્રધાનમંત્રી આવાસ યોજના ની પ્રગતિની સમીક્ષા કરી હતી. તેમણે શક્ય તેટલી વહેલી તકે નવી નિર્માણ ટેકનોલોજી સ્વીકારવા સંબંધિત વિભાગોને અપીલ કરી હતી.
(Visitor Counter : 26
સ્વાસ્થ્ય અને પરિવાર કલ્યાણ મંત્રાલય
ડૉ.મનસુખ માંડવિયા ડિજિટલ હેલ્થ પર બે દિવસીય ગ્લોબલ - 'ટેકિંગ યુનિવર્સલ હેલ્થ કવરેજ ટુ લાસ્ટ સિટિઝન' કોન્ફરન્સની અધ્યક્ષતા કરશે
ગ્લોબલ કોન્ફરન્સનો ઉદ્દેશ્ય વ્યૂહરચનામાંથી પ્રભાવશાળી પરિણામો ઉત્પન્ન કરતી એક્શન પ્લાન પર વૈશ્વિક સર્વસંમતિ હાંસલ કરવા તરફ ધ્યાન કેન્દ્રીત કરવાનો છે
G20ના ભારતના પ્રમુખપદ અને અગાઉના પ્રેસિડન્સીની પ્રચંડ ક્રિયાઓ અને પ્રતિબદ્ધતાઓનો લાભ ઉઠાવતા, કેન્દ્રીય આરોગ્ય અને પરિવાર કલ્યાણ મંત્રાલય અને WHO દક્ષિણ-પૂર્વ એશિયા પ્રાદેશિક કાર્યાલય ડિજિટલ હેલ્થ પર બે દિવસીય વૈશ્વિક પરિષદ 'ટેકિંગ યુનિવર્સલ હેલ્થ કવરેજ ટુ લાસ્ટ સિટિઝનનું 20મી અને 21મી માર્ચ 2023ના રોજ નવી દિલ્હીમાં આયોજન કરી રહ્યા છે. ડૉ. મનસુખ માંડવિયા, કેન્દ્રીય આરોગ્ય અને પરિવાર કલ્યાણ મંત્રી, અને રસાયણ અને ખાતર ગ્લોબલ કોન્ફરન્સની અધ્યક્ષતા કરશે. શ્રી રાજેશ ભૂષણ, કેન્દ્રીય આરોગ્ય સચિવ, શ્રી લવ અગ્રવાલ, આરોગ્ય અને પરિવાર કલ્યાણ મંત્રાલયના અધિક સચિવ, ડૉ. પૂનમ ક્ષેત્રપાલ સિંહ, પ્રાદેશિક, નિયામક, WHO SEARO, પ્રોફેસર એલેન લેબ્રિક, ડિરેક્ટર, ડિજિટલ હેલ્થ એન્ડ ઈનોવેશન, WHO/HQ અને મનોજ ઝાલાની, ડાયરેક્ટર હેલ્થ સિસ્ટમ ડિપાર્ટમેન્ટ, WHO, SEARO પણ આ પરિષદમાં હાજરી આપશે.
કોન્ક્લેવ વૈશ્વિક નેતાઓ અને આરોગ્ય વિકાસ ભાગીદારો, આરોગ્ય નીતિ નિર્માતાઓ, ડિજિટલ આરોગ્ય સંશોધકો અને પ્રભાવકો, શિક્ષણવિદો અને અન્ય હિસ્સેદારોને એકસાથે લાવશે. ડિજિટલ હેલ્થ પરની વૈશ્વિક પરિષદનો ઉદ્દેશ્ય આપણી પ્રગતિને વેગ આપવાના લક્ષ્યાંક ધરાવતા ડિજિટલ આરોગ્ય પહેલના સમૂહ દ્વારા સભ્ય દેશોમાં જમીન પર પ્રભાવશાળી પરિણામો ઉત્પન્ન કરતી કાર્ય યોજના UHC તરફ વૈશ્વિક સર્વસંમતિ હાંસલ કરવા તરફ ધ્યાન કેન્દ્રીત કરવાનો છે.
વૈશ્વિક પરિષદ PHC-લક્ષી અને સ્થિતિસ્થાપક આરોગ્ય પ્રણાલીઓના નિર્માણના પાયાના પથ્થર તરીકે કનેક્ટેડ ડિજિટલ સ્વાસ્થ્ય પહેલ અને હસ્તક્ષેપોના અમલીકરણને વેગ આપવા માટેના મુદ્દાઓને સંબોધશે. તે નૈતિક, સલામત, સુરક્ષિત, ભરોસાપાત્ર, ન્યાયી અને ટકાઉ રીતે ડિજિટલ હેલ્થ સોલ્યુશન્સ વિતરિત અને શેર કરવાની સંભાવનાને અનલૉક કરવા પર પણ ધ્યાન કેન્દ્રીત કરશે. કોન્ફરન્સ પારદર્શિતા, સુલભતા, માપનીયતા, પ્રતિકૃતિ, આંતર કાર્યક્ષમતા, ગોપનીયતા, સુરક્ષા અને ગોપનીયતાના સિદ્ધાંતોને અનુસરીને ડિજિટલ ટેક્નોલોજીઓને રોકાણ, વિકાસ અને શેર કરવાની રીતો શોધવા પર પણ ધ્યાન કેન્દ્રીત કરશે. આનાથી વસતીના ધોરણે ડિજિટલ સ્વાસ્થ્યના અમલીકરણ માટે જરૂરી વ્યૂહાત્મક સક્ષમ અને ટેક્નોલોજી સમર્થકોની સ્થાપના કરવામાં મદદ મળશે.
વૈશ્વિક પરિષદના ભાગરૂપે, નીચેના પાસાઓ પર પાંચ સત્રોનું આયોજન કરવામાં આવ્યું છે:
ડિજિટલ આરોગ્ય - UHC માટે અનિવાર્ય
ડિજિટલ આરોગ્ય વસતી સ્કેલ - વ્યૂહાત્મક સક્ષમ
ડિજિટલ આરોગ્ય વસતી સ્કેલ - ટેકનોલોજી સક્ષમ
UHC માટે નવીનતાઓ
UHC માટે વૈશ્વિક ડિજિટલ માલ
કોન્ફરન્સમાં પેનલ ચર્ચાઓ સાથે ડિજિટલ ટ્રાન્સફોર્મેશન પડકારો, તકો અને સફળતાના નિર્ણાયક પરિબળો પર આંતરદૃષ્ટિ અને અનુભવ પર વિચાર-મંથનનો સમાવેશ કરતું મંત્રી સત્ર પણ હશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 115
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 158.46 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.84 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,58,46,26,485
|
|
બાકી ઉપલબ્ધ
|
|
12,84,31,646
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 158.46 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.84 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
સંરક્ષણ મંત્રાલય
સંરક્ષણમંત્રી શ્રી રાજનાથસિંહની અધ્યક્ષતામાં સંરક્ષણ સંપાદન પરિષદ દ્વારા ‘મેક ઇન ઇન્ડિયા’ હેઠળ સશસ્ત્રદળોના આધુનિકીકરણ માટે રૂ. 7,965 કરોડની કિંમતની દરખાસ્તોને મંજૂરી
મુખ્ય અંશો:
- HAL પાસેથી 12 લાઇટ યુટિલિટી હેલિકોપ્ટર ખરીદવાની મંજૂરી
- નૌસેનાની ડિટેક્શન ટ્રેકિંગ અને યુદ્ધ જહાજોના જોડાણની ક્ષમતામાં વૃદ્ધિ કરવા માટે BEL ની Lynx U2 ફાયર કંટ્રોલ સિસ્ટમ મેળવવામાં આવશે
- નૌસેનાની સમુદ્ર તટની સતર્કતાની ક્ષમતામાં વધારો કરવા માટે HALના ડોર્નિઅર એરક્રાફ્ટના મીડ-લાઇફ અપગ્રેડેશનને મંજૂરી આપવામાં આવી
- નૌસેનાની બંદૂકોના વૈશ્વિક ખરીદી કેસને બંધ કરવામાં આવ્યો; BHEL દ્વારા ઉત્પાદિત અપગ્રેડ કરેલ ટૂંકી રેન્જના ગન માઉન્ટમાં બંદૂકોનો જથ્થો ઉમેરવામાં આવ્યો છે.
સંરક્ષણ સંપાદન પરિષદ ની બેઠક 02 નવેમ્બર 2021ના રોજ સંરક્ષણમંત્રી શ્રી રાજનાથસિંહની અધ્યક્ષતામાં યોજાઇ હતી. આ બેઠક દરમિયાન સશસ્ત્રદળોના આધુનિકીકરણ અને પરિચાલન જરૂરિયાતો પૂર્ણ કરવા માટે રૂપિયા 7,965 કરોડની મૂડી સંપાદનની દરખાસ્તોને આવશ્યકતાની સ્વીકૃતિ  આપવામાં આવી છે. આ તમામ દરખાસ્તો  ભારતમાં ડિઝાઇન, વિકાસ અને વિનિર્માણ પર ધ્યાન કેન્દ્રિત કરીને ‘મેક ઇન ઇન્ડિયા’ હેઠળ કરવામાં આવી છે.
સ્થાનિક સંસાધનો પાસેથી ખરીદીની મુખ્ય મંજૂરીઓમાં હિન્દુસ્તાન એરોનોટિક્સ લિમિટેડ  પાસેથી બાર લાઇટ યુટિલિટી હેલિકોપ્ટર; ભારત ઇલેક્ટ્રોનિક્સ લિમિટેડ  પાસેથી Lynx U2 ફાયર કંટ્રોલ સિસ્ટમ કે જે, નૌસેનાના યુદ્ધ જહાજોની ડિટેક્શન ટ્રેકિંગ અને જોડાણ ક્ષમતાઓમાં વધારો કરશે, તેમજ સમુદ્રી જાસૂસી પૂર્વેક્ષણ અને સમુદ્ર તટની સતર્કતાની નૌસેનાની ક્ષમતામાં વધારો કરવા માટે HALના ડોર્નિઅર એરક્રાફ્ટમાં મીડ લાઇફ અપગ્રેડ કરવાનું સામેલ છે.
‘આત્મનિર્ભર ભારત’ને વધુ વેગ આપીને, નૌસેનાની બંદૂકોના વૈશ્વિક ખરીદીના કેસને બંધ કરવામાં આવ્યો છે અને આ બંદૂકોનો જથ્થો ભારત હેવી ઇલેક્ટ્રિકલ્સ લિમિટેડ  દ્વારા ઉત્પાદિત કરવામાં આવતા અપગ્રેડ કરેલ સુપર રેપિડ ગન માઉન્ટ માં ઉમેરવામાં આવ્યો છે. આ SRGM માર્ગદર્શિત  યુદ્ધસામગ્રી તેમજ રેન્જ એક્સટેન્શનનો ઉપયોગ કરીને ઝડપી દાવપેચના લક્ષ્યોને જોડવાની વિશિષ્ટ ક્ષમતાઓ પ્રદાન કરે છે અને ભારતીય નૌસેનાના યુદ્ધ જહાજો પર તેને લગાવવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 201
માહિતી અને પ્રસારણ મંત્રાલય
IFFI 53, જ્યાં કલા સુલભતાને પૂર્ણ કરે છે
FTII IFFI 53 પર વિકલાંગ વ્યક્તિઓ માટે મફત અભ્યાસક્રમો ઓફર કરે છે
ફિલ્મ એન્ડ ટેલિવિઝન ઇન્સ્ટિટ્યૂટ ઑફ ઇન્ડિયા , પૂણે, તેની સેન્ટર ફોર ઓપન લર્નિંગ  પહેલ હેઠળ, નેશનલ ફિલ્મ ડેવલપમેન્ટ કોર્પોરેશન  અને એન્ટરટેઇનમેન્ટ સોસાયટી ઑફ ગોવા  એ વિકલાંગ વ્યક્તિઓ માટે બે મફત અભ્યાસક્રમોની જાહેરાત કરી છે. ઈન્ટરનેશનલ ફિલ્મ ફેસ્ટિવલ ઓફ ઈન્ડિયાની 53મી આવૃત્તિ 20 થી 28 નવેમ્બર દરમિયાન ગોવામાં યોજાવાની છે. ઓટીઝમ ધરાવતા લોકો માટે સ્માર્ટફોન ફિલ્મ બનાવવાનો મૂળભૂત કોર્સ અને વ્હીલચેરમાં લોકો માટે સ્ક્રીન એક્ટિંગનો મૂળભૂત અભ્યાસક્રમ IFFI 53માં ઓફર કરવામાં આવ્યો છે.
કલા બનાવવાની પ્રક્રિયા બધા માટે સુલભ બને તે સુનિશ્ચિત કરવાના ઉદ્દેશ્ય સાથે, FTII વિકલાંગ વ્યક્તિઓને સિનેમાના જાદુમાં ભાગ લેવા અને ઉત્કૃષ્ટ દેખાવ કરવા માટે સશક્ત બનાવવા વિવિધ અભ્યાસક્રમો ચલાવે છે. IFFI 53ના અભ્યાસક્રમો 8 દિવસના છે અને નવેમ્બર 21-નવેમ્બર 28 સુધી ચાલશે. જ્યારે એક કોર્સનો ઉદ્દેશ્ય સહભાગીઓને આધુનિક સમયના લેખકોમાં ઘડવાનો છે, જ્યારે બીજો તેમના આંતરિક કલાકારોને બહાર કાઢવાનો પ્રયાસ કરવાનો છે.
ઓટીઝમ ધરાવતી વ્યક્તિઓ માટે સ્માર્ટફોન ફિલ્મ મેકિંગનો બેઝિક કોર્સ વિઝ્યુઅલ કોમ્યુનિકેશનના ક્ષેત્રમાં પ્રતિષ્ઠિત પ્રોફેશનલ અજમલ જામી દ્વારા શીખવવામાં આવશે. તેમણે યુદ્ધ ક્ષેત્રો અને સંઘર્ષના વિસ્તારોથી લઈને દસ્તાવેજી, પ્રમોશનલ ફિલ્મો, સોફ્ટ ફીચર્સ અને શો સુધીના અહેવાલો સુધીના વિવિધ ક્ષેત્રોમાં બહુવિધ પુરસ્કારો મેળવ્યા છે. સિનેમેટોગ્રાફર, ફિલ્મ નિર્માતા અને ફોટોગ્રાફર તરીકે, તેમણે રાષ્ટ્રીય અને આંતરરાષ્ટ્રીય પ્રતિષ્ઠિત સંસ્થાઓ માટે પ્રતિષ્ઠિત પ્રોજેક્ટ્સ પર કામ કર્યું છે.
આ કોર્સમાં સિનેમાની ભાષાના પરિચયથી લઈને સ્માર્ટફોન પર શૂટિંગ અને એડિટિંગ સુધીના બહુવિધ મોડ્યુલ હશે. મોડ્યુલના અંતે સ્ક્રીનીંગ અને સમીક્ષા સત્ર પણ હશે. વિગતો અને નોંધણી માટે, સત્તાવાર FTII વેબસાઇટની આ લિંકને અનુસરો: https://www.ftii.ac.in/p/vtwa/basic-course-in-smartphone-film-making-21st-28th-november-2022- ગોવામાં -ઓટીઝમ-થી-પીડિત વ્યક્તિઓ માટે
વ્હીલચેરમાં વ્યક્તિઓ માટે સ્ક્રીન એક્ટિંગનો મૂળભૂત કોર્સ જીજોય પી.આર દ્વારા શીખવવામાં આવશે. તેઓ ઈન્ચાર્જ ડીન  અને એસોસિયેટ પ્રોફેસર, એક્ટિંગ, ફિલ્મ એન્ડ ટેલિવિઝન ઈન્સ્ટિટ્યૂટ ઑફ ઈન્ડિયા, પૂણેમાં છે. એક થિયેટર કલાકાર, ફિલ્મ અભિનેતા, ટ્રેનર અને નિર્માતા જીજોયે 55 ફિલ્મોમાં અને 4 ખંડોમાં લગભગ 400 આંતરરાષ્ટ્રીય થિયેટર શોમાં પ્રદર્શન કર્યું છે.
અભિનય અભ્યાસક્રમમાં 6 મોડ્યુલ છે, જેની શરૂઆત નાટ્યશાસ્ત્રના પરિચયથી થાય છે. આ કોર્સ હાસ્ય રસ અથવા કોમેડી પર પણ વિશેષ ભાર મૂકે છે. હિલચાલ, અભિનયની રમતો અને સંવેદના જાગૃતિની રમતો જે અવરોધોને તોડવા પર ધ્યાન કેન્દ્રીત કરે છે તે કોર્સની અન્ય વિશેષતાઓ છે. વિગતો અને નોંધણી માટે, મુલાકાત લો: https://www.ftii.ac.in/p/vtwa/basic-course-in-screen-acting-21st-to-28th-november-2022-for-individuals-on-wheelchair -ગોવામાં
બંને અભ્યાસક્રમો ગોવાના મેક્વિનેઝ પેલેસની આર્ટ ગેલેરીમાં ચલાવવામાં આવી રહ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 183
પ્રધાનમંત્રીનું કાર્યાલય
પીએમ મધ્યપ્રદેશના ભોપાલમાં કમ્બાઈન્ડ કમાન્ડર્સની કોન્ફરન્સમાં ભાગ લીધો
પ્રધાનમંત્રી શ્રી નરેન્દ્ર મોદીએ આજે મધ્યપ્રદેશના ભોપાલમાં કમ્બાઈન્ડ કમાન્ડર્સની કોન્ફરન્સમાં ભાગ લીધો હતો.
મિલિટરી કમાન્ડરોની ત્રણ દિવસીય કોન્ફરન્સની થીમ ‘રેડી, રિસર્જન્ટ, રિલેવન્ટ’ હતી. પરિષદ દરમિયાન, સશસ્ત્ર દળોમાં સંયુક્તતા અને થિયેટરાઇઝેશન સહિત રાષ્ટ્રીય સુરક્ષાને લગતા વિવિધ મુદ્દાઓ પર ચર્ચા કરવામાં આવી હતી. સશસ્ત્ર દળોની તૈયારી અને ‘આત્મનિર્ભરતા’ પ્રાપ્ત કરવાની દિશામાં સંરક્ષણ ઇકોસિસ્ટમની પ્રગતિની પણ સમીક્ષા કરવામાં આવી હતી.
કોન્ફરન્સમાં ત્રણેય સશસ્ત્ર દળોના કમાન્ડરો અને સંરક્ષણ મંત્રાલયના વરિષ્ઠ અધિકારીઓની ભાગીદારી જોવા મળી હતી. વિચાર-વિમર્શમાં યોગદાન આપનાર આર્મી, નેવી અને એરફોર્સના સૈનિકો, ખલાસીઓ અને એરમેન સાથે પણ સમાવિષ્ટ અને અનૌપચારિક વાર્તાલાપ યોજાયો હતો.
પ્રધાનમંત્રીએ ટ્વીટ કર્યું;
“આજે અગાઉ ભોપાલમાં, સંયુક્ત કમાન્ડર્સની કોન્ફરન્સમાં ભાગ લીધો હતો. અમે ભારતના સુરક્ષા ઉપકરણને વધારવાના માર્ગો પર વિસ્તૃત ચર્ચા કરી હતી.”
GP/JD
(
મંત્રીમંડળ
સાર્વજનિક પરિસરો ઉપર કબજો કરી બેઠેલા અનધિકૃત લોકો ઉપર કડક કાર્યવાહી
સરકારી આવાસો પર અનધિકૃત કબજો જમાવી બેઠેલા લોકોને દૂર કરવા માટે તુરંત કાર્યવાહી
મંત્રીમંડળે “સાર્વજનિક પરિસર  સુધારા બીલ, 2019ને મંજૂરી આપી
નવું બીલ સંસદના આગામી સત્રમાં રજૂ કરવામાં આવશે
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સાર્વજનિક પરિસરોના સરકારી આવાસો પર અનધિકૃત કબજો જમાવી બેઠેલા લોકો માટે કડક કાર્યવાહી કરવાના ભાગરૂપે ‘સાર્વજનિક પરિસર  સુધારા બીલ, 2019” નામના બીલને રજૂ કરવાની મંજૂરી આપી દીધી છે.
અસર:
આ સુધારો સરકારી આવાસોમાંથી અનધિકૃત કબજો જમાવી બેઠેલા લોકોને સરળતાથી અને ઝડપથી દૂર કરવાના કાર્યમાં સહાયક બનશે અને તે ખાલી થયેલા આવાસો પ્રતીક્ષા યાદીમાં રાહ જોઈ રહેલા પાત્ર લોકોને તેમની પરિપક્વતા અનુસાર ફાળવવામાં આવશે.
તેનાથી આવાસી રહેઠાણોની સુવિધા પૂરી પાડવા માટેના પ્રતીક્ષા સમયમાં ઘટાડો થશે.
ગર્ભિતાર્થ:
આ નવું બીલ “સાર્વજનિક પરિસર  સુધારા બીલ, 2017”ની જગ્યાએ આવ્યું છે, તેને સંસદના આગામી સત્રમાં રજૂ કરવામાં આવશે.
અમલીકરણ:
નવા બીલમાં “સાર્વજનિક પરિસર  અધિનિયમ, 1971ના વિભાગ 2, વિભાગ ૩ અને વિભાગ 7માં સુધારા કરવાની ભલામણ કરવામાં આવી છે. તે માટે સાર્વજનિક પરિસર  અધિનિયમ, 1971માં વિભાગ 2માં ક્લોઝ ની પહેલા ક્લોઝ, વિભાગ ૩ના વિભાગ 3એ હેઠળ નવોવિભાગ 3બી અને વિભાગ 7 અંતર્ગત પેટા વિભાગ  હેઠળ એક નવો પેટા વિભાગ 3એ ઉમેરવાની જોગવાઈ કરવામાં આવી છે.
પ્રસ્તાવિત સુધારાઓ વડે સંપત્તિ અધિકારી સરકારી આવાસો પર અનધિકૃત કબજો જમાવી બેઠેલા લોકોને દૂર કરવા માટે અવિલંબ કાર્યવાહી કરવા અને દાવાના સમયગાળા દરમિયાન આવાસો પર થયેલા નુકસાન ખર્ચને લાગુ કરવામાં સક્ષમ બનાવશે.
આ બીલ સરકારી આવાસોમાંથી અનધિકૃત કબજો જમાવી બેઠેલા લોકોએ તાત્કાલિક દૂર કરવાની કાર્યવાહી અને યોગ્યતા ધરાવતા લોકો માટે સરકારી આવાસોની ઉપલબ્ધતા વધારવામાં સહાયક બનશે.
પૂર્વભૂમિકા:
ભારત સરકાર પીપીઈ કાયદા, 1971ની જોગવાઈઓ હેઠળ સરકારી આવાસોમાંથી અનધિકૃત કબજો જમાવી બેઠેલા લોકોને દૂર કરવા માંગે છે. આમ છતાં, દૂર કરવાની પ્રક્રિયા અસામાન્ય રીતે ઘણો લાંબો સમય લેતી હોય છે અને આના કારણે નવા પદાધિકારીઓને સરકારી આવાસની ઉપલબ્ધતા ઓછી થઇ જાય છે.
વર્તમાન પીપીઈ કાયદા, 1971 અંતર્ગત પીપીઈ સુધારા બીલ, 2015માં કરવામાં આવેલ સુધારા અનુસાર દૂર કરવાની પ્રક્રિયા આશરે 5 થી 7 અઠવાડિયાનો સમય લે છે. આમ છતાં, વાસ્તવમાં અનધિકૃત લોકોને દૂર કરવાની આ પ્રક્રિયા ઘણો વધારે સમય અને ક્યારેક તો વર્ષો લઇ લે છે. પ્રસ્તાવિત બીલ અંતર્ગત રાજ્ય અધિકારીએ કારણ બતાવો નોટીસ પાઠવવાની, પુછપરછ વગેરેની લાંબી પ્રક્રિયાને અનુસરવાની કોઈ જરૂર નહિ રહે પરંતુ તે/તેણી સીધા જ કાયદાકીય પ્રક્રિયા શરુ કરી શકે છે.
આ નિર્ણય એ દેશના નાગરિકો માટે પારદર્શક અને સુગમ શાસન પૂરું પાડવાની સરકારની પ્રતિબદ્ધતાનો પુનરોચ્ચાર કરે છે.
J.Khunt/RP
(Visitor Counter : 126
પ્રધાનમંત્રીનું કાર્યાલય
પ્રધાનમંત્રીએ અરુણ જેટલીને તેમની પ્રથમ પુણ્યતિથિએ યાદ કર્યા
પ્રધાનમંત્રી શ્રી નરેન્દ્ર મોદીએ અરુણ જેટલીને તેમની પ્રથમ પુણ્યતિથિએ યાદ કર્યા છે.
એક ટવીટમાં પ્રધાનમંત્રીએ કહ્યું, "ગત વર્ષે આ દિવસે આપણે શ્રી અરુણ જેટલીજીને ગુમાવ્યા. હું મારા મિત્રને ખૂબ જ યાદ કરું છું.
અરુણજીએ ખંતપૂર્વક ભારતની સેવા કરી. તેમની સમજશક્તિ, બુદ્ધિમતા, કાનૂની કુશળતા અને શાનદાર વ્યક્તિત્વ ખરેખર ઉત્કૃષ્ટ અને મહાન હતું.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ભરૂચની હોસ્પિટલની આગમાં મૃત્યુ પામેલા લોકો અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ ભરૂચની હોસ્પિટલમાં આગના લીધે મૃત્યુ પામેલા લોકો પ્રત્યે દુઃખ વ્યક્ત કર્યુ હતું.
પ્રધાનમંત્રીએ એક ટ્વીટમાં કહ્યું હતુઃ
“ભરૂચમાં હોસ્પિટલમાં આગથી લોકોનાં મૃત્યુથી દુઃખી છું. તેમના શોકગ્રસ્ત પરિવારોને સાંત્વના.”
SD/GP/JD
(
સંચાર અને સુચના પ્રૌદ્યોગિકી મંત્રાલય
જમ્મુ અને કાશ્મીર તેમજ લદ્દાખના અંતરિયાળ વિસ્તારોના લોકો માટે વિશેષ ટપાલગાડીની વ્યવસ્થા કરવામાં આવી
પોસ્ટ ઓફિસો દ્વારા વૃદ્ધ પેન્શનરોને ઘરે જઇને પેન્શનની રકમ આપવામાં આવે છે
કોવિડ-19 સામે લડવા માટે અને સામાજિક અંતરનો હેતુ સિદ્ધ કરવા માટે તેમજ પોસ્ટ ઓફિસોમાં ભીડ ન થાય તે આશયથી પોસ્ટ ઓફિસો દ્વારા વૃદ્ધ પેન્શનરોને તેમના ઘરે જઇને પેન્શનની રકમ ચૂકવવા માટે વિશેષ પગલાં લેવામાં આવ્યા છે. નજીકમાં આવેલી પોસ્ટ ઓફિસો સમાજને તેમની સેવાઓ પૂરી પાડીને કોવિડ-19ના આ પડકારજનક સમયમાં આર્થિક, આરોગ્ય સંભાળ અને લોકોની સુખાકારી માટે રાજ્ય/ સ્થાનિક વહીવટીતંત્રો દ્વારા કરવામાં આવતા પ્રયાસોમાં સહાયરૂપ થવાનો પ્રયાસ કરે છે.
જમ્મુ અને કાશ્મીર તેમજ લદ્દાખ કેન્દ્ર શાસિત પ્રદેશમાં આવેલી પોસ્ટ ઓફિસો સ્થાનિક લોકોને આર્થિક વ્યવહારોની સુવિધા આપવા-સરળતાથી નાણાં જમા કરાવવા અને ઉપાડવાની સુગમતા ઉભી કરવાના પ્રાથમિક હેતુથી ખોલવામાં આવી છે જેથી લોકો પાસે તેમની દૈનિક અને મૂળભૂત જરૂરિયાતો પૂર્ણ કરવા માટે પૂરતા પ્રમાણમાં રોકડ નાણાં હોય. આ સંદર્ભે, પોસ્ટ ઓફિસો ખાતે આધાર સક્ષમ ચુકવણી સિસ્ટમ  શરૂ કરવામાં આવી છે જેથી કોઇપણ બેંકમાં ખાતું ધરાવતા લોકો કોઇપણ પોસ્ટ ઓફિસમાંથી દર મહિને રૂ. 10000/- સુધીની રકમ ઉપાડી શકે. આ માટે માત્ર એક જ શરત છે કે લાભાર્થીનું બેંકનું ખાતું આધાર નંબર સાથે લિંક કરેલું હોવું જોઇએ.
ગ્રાહકો જમ્મુ તાવી ખાતે આર્થિક વ્યવહારો કરી રહ્યા છે
કેન્દ્ર શાસિત પ્રદેશ જમ્મુ અને કાશ્મીર તેમજ લદ્દાખમાં અંતરિયાળ વિસ્તારો અને સરહદી વિસ્તારોમાં સ્પીડ પોસ્ટ, રજિસ્ટર્ડ પોસ્ટ વગેરે અગ્રતા ધરાવતી ટપાલોનું સરળ પરિવહન સુનિશ્ચિત કરવા માટે વિશેષ ટપાલગાડીની વ્યવસ્થા કરવામાં આવી છે. અગ્રતા ટપાલોની વિન્ડો ડિલિવરી પણ પોસ્ટ ઓફિસ ખાતે કરવામાં આવે છે.
લદ્દાખમાં ટપાલોનું પરિવહન અને વિનિમય
પોસ્ટ ઓફિસ પોતાની સામાજિક જવાબદારીઓ અંગે અને કટોકટીના આ સમયમાં સમાજના ગરીબ તેમજ નબળા વર્ગને રાહત અને સંકટ સહાય પહોંચાડવા અંગે જાગૃત છે. રાજ્ય/ સ્થાનિક વહીવટીતંત્રો સાથે નીકટતાથી સંકલનમાં રહીને સુકુ રેશન અને માસ્ક, સેનિટાઇઝર તેમજ સાબુ જેવી સલામતીની ચીજો લોકો સુધી પહોંચાડવા માટે પ્રયાસ કરવામાં આવી રહ્યા છે. વિભાગીય ટપાલ મોટર વાહનો જિલ્લા/મ્યુનિસિપલ સત્તામંડળના સ્થળોએ તૈનાત કરવામાં આવ્યા છે જેથી ખાદ્ય અને અન્ય ચીજો, દવાઓ વગેરેના વિતરણ માટે લોજિસ્ટિક્સ મદદ આપી શકાય. મ્યુનિસિપલ સત્તામંડળો સાથે સંકલન કરીને પોસ્ટ ઓફિસ પરિસરોના સેનિટાઇઝેશનનું કામ પણ કરવામાં આવે છે.
GP/RP
(Visitor Counter : 163
પ્રધાનમંત્રીનું કાર્યાલય
પ્રધાનમંત્રીએ ગોવામાં 100 % પ્રથમ ડોઝનું રસીકરણ થવા બદલ ગોવાની પ્રશંસા કરી
પ્રધાનમંત્રી શ્રી નરેન્દ્ર મોદીએ ગોવામાં 100% યોગ્ય લોકોને કોવિડ-19 રસીનો પ્રથમ ડોઝ આપી દેવા બદલ ગોવાની પ્રશંસા કરી.
ગોવાના મુખ્યમંત્રી ડો. પ્રમોદ સાવંતનું ટ્વીટ શેર કરીને પ્રધાનમંત્રીએ કહ્યું, “ખૂબ સરસ કાર્ય ગોવા! સામૂહિક ભાવના અને આપણા ડોકટરો સાથે સાથે ઈનોવેટર્સના કૌશલ્યથી સંચાલિત મહાન પ્રયાસ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય ફિલાટેલિક પ્રદર્શન ‘AMRITPEX2023’ માં શાળાના વિદ્યાર્થીઓની સક્રિય ભાગીદારીની પ્રશંસા કરી
આઝાદી કા અમૃત મહોત્સવ હેઠળ આયોજિત રાષ્ટ્રીય ફિલાટેલિક પ્રદર્શન ‘AMRITPEX2023’માં શાળાના વિદ્યાર્થીઓની સક્રિય ભાગીદારી અંગે, પ્રધાનમંત્રીએ કહ્યું કે આ ફિલેટલી અને પત્રલેખનમાં વધુ રસ લેવાનો આ સારો માર્ગ છે.
ઈન્ડિયા પોસ્ટ દ્વારા ટ્વીટ થ્રેડના જવાબમાં, પ્રધાનમંત્રીએ કહ્યું;
“ફિલેટલી અને પત્ર લેખનમાં વધુ રસ લેવાની સારી રીત. હું આશા રાખું છું કે વધુ યુવાનો આ પ્રવૃતિઓ કરે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી એ મહારાષ્ટ્ર અને ગુજરાતના મુખ્યમંત્રી સાથે સંભવિત વાવાઝોડાની સ્થિતિ અંગે ચર્ચા કરી
પ્રધાનમંત્રી શ્રી નરેન્દ્ર મોદીએ આજે મહારાષ્ટ્રના મુખ્યમંત્રી શ્રી ઉદ્ધવ ઠાકરે, ગુજરાતના મુખ્યમંત્રી શ્રી વિજય રૂપાણી, દીવ ,દમણ અને દાદરા નગર હવેલીના પ્રસાશક શ્રી પ્રફુલ્લ પટેલ સાથે સંભવિત વાવાઝોડાની સ્થિતિ અંગે ચર્ચા કરી હતી, તેમણે કેન્દ્ર દ્વારા શક્ય તમામ મદદ કરવાની પણ ખાતરી આપી હતી.
પ્રધાનમંત્રી કાર્યાલયે આ અંગે એક ટ્વીટમાં કહ્યું છે કે " પ્રધાનમંત્રી શ્રી નરેન્દ્ર મોદીએ મહારાષ્ટ્રના મુખ્યમંત્રી શ્રી ઉદ્ધવ ઠાકરે, ગુજરાતના મુખ્યમંત્રી શ્રી વિજય રૂપાણી,દીવ ,દમણ અને દાદરા નગર હવેલીના પ્રસાશક શ્રી પ્રફુલ્લ પટેલ સાથે સંભવિત વાવાઝોડાની સ્થિતિ અંગે ચર્ચા કરી હતી, તેમણે કેન્દ્ર દ્વારા શક્ય તમામ મદદ કરવાની પણ ખાતરી આપી હતી.
GP/DS
(